KINNISTU KASUTAMISE KOKKULEPE

Käesolev kinnistu kasutamise kokkulepe (edaspidi nimetatud Leping) on sõlmitud  ___. mail 2015 a.
Ida-Viru Maavalitsuse, registrikood 70001449, aadress Keskväljak  1, Jõhvi linn, esindaja maavanem Andres Noormägi, kes tegutseb Vabariigi Valitsuse seaduse alusel, (edaspidi nimetatud Kasutusse andja)
ja
Narva Linnavalitsus, registrikood 75008485, aadress Peetri plats 5, 20308 Narva, esindaja linnapea Eduard East, kes tegutseb põhimääruse alusel, (edaspidi nimetatud Kasutaja, koos Kasutusse andjaga nimetatud Pooled), sõlmisid Lepingu alljärgnevas:
1. Lepingu objekt, tasu, tähtaeg ja eesmärk
1.1. Kasutusse andja annab ja Kasutaja võtab tasuta kasutusse kinnistu (Tartu Maakohtu kinnistusosakonna registriosa nr.3758409, katastritunnus 51101:005:0045, sihtotstarve ühiskondlike ehitiste maa 100%, pindala 7808m2),  Lepingus toodud tingimustel (edaspidi nimetatud Hoone), aadressil Kerese 18, Narva linn, asenduskodu teenuste osutamise korraldamiseks järgmiselt:
1.1.1. Kasutaja tasub alates 01.06.2015 kommunaalteenuste osutamisega kaasnevad kulud (vesi, soojus, olmejäätmed, elekter jm.) teenuste osutajate poolt  esitatud arvete alusel. 
1.1.2. Lepingu p.1.1 nimetatud aadressil kommunaalteenuste osutamise  jätkamiseks sõlmib lepingud Narva Linnavalitsus.
1.1.3. Leping jõustub alates 01.06.2015  ja kehtib kuni 01.07.2015.a. Lepingu jätkamise vajaduse korral on Kasutajal õigus esitada enne Lepingu lõpptähtaja (01.07.2015) saabumist taotlus Lepingu pikendamiseks ning Poolte kokkuleppel jätkub kinnistu kasutamine kuni p.1.1 nimetatud aadressil asenduskoduteenuse osutamise vajaduse äralangemiseni. 

1.2. Kasutusse andja ja Kasutaja kinnitavad, et on teadlikud Hoone seisukorrast ja Hoones paiknevatest varadest.
1.3.  Kasutusse andja ja Kasutaja loevad käesoleva lepingu allkirjastamisega  Hoone kasutusse antuks alates 01.06.2015.
1.4. Leping sõlmitakse tulenevalt Siseministeeriumi, Ida-Viru Maavalitsuse, Narva Linnavalitsuse ja Sotsiaalministeeriumi (edaspidi nimetatud Osapooled) vahel sõlmitud kokkuleppest nr.11.9-5/4665 ja eelnimetatud kokkuleppe 30.12.2014 muudatustest, Narva Linnavalitsuse 08.05.2015 kirjaga nr.1.13/1863 edastatud taotluse ja Sotsiaalministeeriumi poolt Narva Linnavalitsusele edastatud kirja nr.4.2-3/1608-4 „Vastuskiri täiendavale selgitustaotlusele ja ettepanekule seisukohtade ühtlustamise osas“ alusel, eesmärgiga tagada asenduskodus viibivatele lastele katkematu asenduskoduteenuste saamine kuni kolme peremaja (aadressil Juhhanovi 5, Narva) osas Osapoolte vahel kõikide tegevus- ja ajakavas kokkulepitud tegevuste ja tööde teostamiseni.
2. [bookmark: _GoBack]Kasutaja kohustused
2.1. Kasutaja kohustub:
2.1.1. kasutama Ruume heaperemehelikult ja sihtotstarbeliselt;
2.1.2. tagama Hoone ja Hoones paiknevate varade säilivuse; 
2.1.3. kasutaja ei või omal äranägemisel muuta Ruumide kasutamise otstarvet;
2.1.4. lubama Kasutusse andja esindajaid tööpäevadel koos Kasutaja esindajaga kõikidesse Ruumidesse Lepingu tingimuste täitmise kontrollimiseks;
2.1.5. võimaldama Kasutusse andja ja teenuste osutajate esindajatele takistamatu pääsu Ruumidesse seal asetsevate kütte-, veevarustuse-, kanalisatsiooni- või muude süsteemide kontrollimiseks, avariide ja rikete likvideerimiseks;
2.1.6. teavitama viivitamatult Kasutusse andjat igast Ruumides toimunud avariist, tulekahjust jms, võttes koheselt tarvitusele abinõud tagajärgede likvideerimiseks;
2.1.7. pidama kinni sanitaar-, tuleohutuse ja hoonete ekspluateerimise eeskirjadest Ruumides ja Hoone üldkasutatavates ruumides;
2.1.8. mitte risustama Hoone üldkasutatavaid ruume;
2.1.9.  hüvitama Kasutusse andjale kõik Kasutaja süü läbi Ruumide, Hoone või Hoone süsteemide ja seadmete rikkumisest tekitatud kahjud;
2.1.10. tasuma kommunaalteenuste osutamisega kaasnevad kulud (vesi, soojus, olmejäätmed, elekter jm.) teenuste osutajate poolt  esitatud arvete alusel. 

3. Kasutaja õigused
3.1. Kasutajal on õigus kasutada kinnistut asenduskoduteenuse osutamiseks.

4. Kasutusse andja kohustused
4.1. Kasutusse andja kohustub esitama pretensioonid, mida tal on õigus Lepingu kohaselt Kasutajale esitada, viie päeva jooksul arvates päevast, mil ta sai teada või pidi saama teada sündmustest või asjaoludest, mis annavad aluse pretensiooni esitamiseks.

5. Lepingu muutmine
5.1. Lepingu tingimusi võib muuta Poolte kokkuleppel ja vastastikusel kirjalikul nõusolekul.

6. Lepingu lõppemine ja ennetähtaegne lõpetamine
6.1. Leping lõpeb Lepingu punktis 1.1.3 nimetatud tähtaja saabumisel.
6.2. Lepingu ennetähtaegne lõpetamine toimub Poolte kokkuleppel. Lepingut võib lõpetada ennetähtaegselt ühe Poole algatusel või Lepingus ettenähtud alustel, kusjuures Lepingu ennetähtaegset lõpetamist nõudev Pool on kohustatud sellest teist Poolt kirjalikult teavitama vähemalt 5 tööpäeva ette.
6.3. Kasutusse andja võib nõuda Lepingu ennetähtaegset lõpetamist juhul, kui:
6.3.1. Kasutaja kasutab Ruume vastuolus nende sihtotstarbega;
6.3.2. Kasutaja kasutab Ruume vastuolus Lepinguga, sealhulgas juhtudel kui:
1) Kasutaja teeb Ruumides ümberehitusi ja parendusi ilma Kasutusse andja loata;
2) Kasutaja annab Ruume allrendile või mõnel muul alusel kasutusse teisele isikule ilma Kasutusse andja kirjaliku nõusolekuta;
6.3.3. Kasutaja süülise tegevuse läbi muutuvad Ruumid kasutuskõlbmatuks;
6.3.4. Kasutaja jätab tasumata teenuste osutajate poolt Lepingu punktis 1.1.1 nimetatud kulude eest esitatud arved.
6.4. Kasutaja võib nõuda Lepingu ennetähtaegset lõpetamist muuhulgas juhul, kui Ruumid osutuvad kasutamiskõlbmatuks asjaolude tõttu, mille eest Kasutaja ei vastuta.

7. Teated
7.1. Pooltevahelised Lepinguga seotud teated peavad olema kirjalikus vormis, välja arvatud juhtudel, kui teated on informatsioonilise iseloomuga, mille edastamisel teisele Poolele ei ole õiguslikke tagajärgi.
7.2. Teade loetakse kätteantuks, kui teade on üle antud allkirja vastu või kui teade on saadetud postiasutuse polt tähitud kirjaga teise Poole poolt näidatud aadressil ja postitamisest on möödunud 3 kalendripäeva.
7.3. Informatsioonilist teadet võib edastada telefoni, e-maili, telefaksi jne teel.

8. Vääramatu jõud
8.1. Lepingust tulenevate kohustuste mittetäitmist või mittenõuetekohast täitmist ei loeta Lepingu rikkumiseks, kui selle põhjuseks olid asjaolud, mille saabumist Pooled Lepingu sõlmimisel ette ei näinud ega võinud ette näha (Vääramatu jõud).
8.2. Pool, kelle tegevus Lepingust tulenevate kohustuste täitmisel on takistatud Vääramatu jõu asjaolude tõttu, on kohustatud sellest koheselt kirjalikult teatama teisele Poolele.

9. Muud tingimused
9.1. Lepingu täitmisel tekkivad vaidlused lahendatakse läbirääkimiste teel. Kokkuleppe mittesaavutamisel lahendatakse vaidlused Eesti Vabariigi seadusandlusega ettenähtud korras.
9.2. Leping tühistab kõik Poolte vahel Lepingu objektiks olevate Ruumide kasutusse andmist puudutavad varasemad suulised ja kirjalikud kokkulepped.
9.3. Lepinguga reguleerimata küsimustes juhinduvad Pooled kehtivatest õigusaktidest.
9.4. Leping ja selle lisad on koostatud kahes võrdset juriidilist jõudu omavas identses eksemplaris, millest üks eksemplar antakse Kasutajale ja teine Kasutusse andjale.

10. Lepingu dokumendid
10.1. Lepingu dokumendid koosnevad Lepingust, Lepingu võimalikest tulevikus sõlmitavatest muudatustest.



11. Lepingu tagatised
11.1. Ruumide omandiõiguse üleminekul Kasutusse andjalt teisele isikule jääb Leping jõusse ka uue omaniku suhtes, kui Eesti Vabariigi õigusaktides ei ole ette nähtud teisiti.

11.2. Poolte rekvisiidid:

Kasutusse andja:						Kasutaja:
Ida-Viru Maavalitsus					Narva Linnavalitsus
Registrikood 70001449					Registrikood 75008485
Keskväljaku 1, 41594 Jõhvi					Peetri plats 5, 20308 Narva
Tel. 332 1201							Tel. 359 9001
e-post: info@ida-viru.maavalitsus.ee 			e-post: narvalv@narva.ee


/allkirjastatud digitaalselt/					/allkirjastatud digitaalselt/

Andres Noormägi						Eduard East
Maavanem							Linnapea

